**CJELODNEVNA NASTAVA (COOR) ZA ŠKOLSKU 2021./2022. GODINU**

Dragi roditelji,

Ovim putem Vas obavještavamo kako će sukladno *Zaključku o provođenju Programa produženog boravka i cjelodnevnog odgojno-obrazovnog rada od 1. do 4. razreda u školskoj godini 2021./2022. u osnovnim školama u gradu Rijeci,* KLASA: 023-01/21-04/86-80 URBROJ: 2170/01-15-00-21-4 mjesečna cijena za roditelje za plaću učitelja za školsku 2021./2022. godinu iznositi:

* **100,00 kn, 180,00 kn ili 320,00 kn ovisno o dohotku po članu kućanstva** – roditelj učenika od prvog do četvrtog razreda koji ima prebivalište na području Grada Rijeke (tablica u prilogu)
* **450,00 kn** – roditelj za učenika koji nema prebivalište na području Grada Rijeke sudjeluje u cijeni Programa za dio troškova rada učitelja
* **Besplatno** – roditelj učenika polaznika COOR koji koristi prava iz socijalne skrbi Grada Rijeke sukladno Odluci o socijalnoj skrbi

Cijena marende za školsku godinu 2021./2022. iznosi 8,00 kn/dan, a cijena ručka 18,00 kn/dan.

Roditelji učenika uključenih u Cjelodnevnu nastavu trebaju u razdoblju **od 23. do 27. kolovoza 2021. godine** dostaviti u OŠ Nikola Tesla sljedeću dokumentaciju:

* Uvjerenje o prebivalištu za učenika i roditelja ili preslika osobnih iskaznica učenika i roditelja
* Prosjek plaća za **svibanj, lipanj i srpanj** (dohodak od nesamostalnog rada) ili godišnju poreznu prijavu; odrezak od mirovine
* Dokaz o statusu nezaposlenog roditelja( potvrdu Zavoda za zapošljavanje)
* Rješenje o samohranom roditelju
* Popunjena i potpisana izjava o članovima zajedničkog kućanstva
* Izjava o plaćanju najviše cijene (u slučaju da ne žele dostavljati prosjek plaće)

**NAPOMENA: Uvjet upisa u cjelodnevni boravak su PODMIRENI SVI DOSPJELI RAČUNI. U slučaju da troškovi nisu podmireni, dijete će nastaviti školovanje u klasičnom odjelu.**

Roditelji će se primati prema sljedećem rasporedu:

* 23.8.2021. – u razdoblju od 9,00 do 12,00 sati
* 24.8.2021. – u razdoblju od 9,00 do 12,00 i od 15,00 do 18,00 sati
* 25.8.2021. - u razdoblju od 9,00 do 12,00 i od 15,00 do 18,00 sati
* 26.8.2021. - u razdoblju od 9,00 do 12,00 i od 15,00 do 18,00 sati
* 27.8.2021. – u razdoblju od 9,00 do 12,00 sati

Također, ako roditelj ima više djece koja koriste usluge Cjelodnevne nastave, cijena se smanjuje: za drugo dijete za 30%, za treće dijete 60%, za četvrto i svako sljedeće dijete za 100%.

Podaci o načinu i postupku ostvarivanja prava iz sustava socijalne skrbi Grada Rijeke mogu se pronaći na web stranici Škole.

Nakon dostavljenih dokumenata Škola će s roditeljem, u rujnu, potpisati Ugovor o sufinanciranju Programa u školskoj 2021./2022. godini, kojim se reguliraju prava i obveze Škole i roditelja.